bavarian-nlp/barwiki-20250901 huggingface dataset:
Tiakei

De Tiakei (tiakisch: Türkiye Cumhuriyeti (TC), Republik Tiakei, deitsch: Republik Türkei) is a Stoot in Asien (97 Prozent vo da Stootsflächn) und Eiropa (3 Prozent vo da Stootsflächn).
Gschicht.
De Tiakei is da Nochfoigestoot vom Osmanischs Reich nachm Easchtn Wödkriag. Da Stootsgrinda is da Mustafa Kemal Atatürk, dea wo de Tiakei durch gsejschoftliche Reforma nachm Vorbuid vo Eiropa modeanisiad hod. Nachm Kriag mit Griachaland is 1922 zu am "Bevejkarungsaustausch" kema. Im Zwoatn Wödkriag wor de Tiakei nua wenig betroffn. As Militär hod eftas amoi putscht, 1989 zum drittn Moi. Ab da Mittn vo de 1980er Joa is aa da Kurdnkonflikt effentli worn. 1998 is da PKK-Chef Abdullah Öcalan gfanga gnumma worn. Seitm 3. Oktoba 2005 steht de Tiakei in Beitrittsverhandlunga mit da EU.
Politik.
Seit 2002 is a neie Regierung unta da Führung vo da islamischn "Partei fia Gerechtigkeit und Entwicklung" (AKP) am Ruada. Da wichtigste Mo vo da AKP is da Recep Tayyip Erdogan, de wos vo 2003 bis 2014 Ministerpräsident vo da Tiakei wor, und seit 2014 da Präsident vom Laund is. 
De Tiakei versteht si ois a laizistische Republik, und tradizionellerweis siagt si des Militär ois Wächta vo dera Politik. Owa seid in Erdogan seiner Regierungszeit is des Militär immer mehr entmochtet wurn.
Einwohna.
Am 1. Jenna 2008 hod de Tiakei 70.586.256 Eihwohna ghobt. De Ogobm zu de Ethnien differian je nachdem, wejchane Quejn ma nimmt. In da Tiakei lebm de foigendn Vejka: 70 bis 81% Tiakn, uma 9 bis 14 % Kurdn, 3,6 % Roma, 1,5 % Araba, 1 % Albana, 0,5 % Tscherkessen, 0,5 % Georgier und diverse åndare ethnische Gruppm und Nationalitätn wia de Pomakn, Krim Tatarn, Gadschaln, Azeri, Vallachaden, Nantinets, Abchasen, Aramäer, Armenia, Bosniakn, Bulgarn, Griachn, Lasen und aa Tschetschenen.
99,8% vo de Eihwohna san Moslems. Ummara 80% san Sunniten, 20% Aleviten.
Wirtschafd.
Des Bruttoinlandsprodukt pro Eihwohna war 2007 7.197 US-Dollar. De Inflazion war 2002 no bei 32 %. 2005 is de oide „Tiakische Lira“ durch de „Neiche Tiakische Lira“ (Yeni Türk Lirası) ersetzt worn, de Inflazion is iatz in ebba bei 7 %.
Seit 1996 hod de Tiakei a Zollunion mit da EU, in de 51,6 % vo de Exporte gengan. De Industrie in da Tiakei is um des Marmara-Gebiet rund um Istanbul ogsiedelt. De Tiakei is a großa Textui- und Glosliefarant, da Fremdnvakea spuit aa a wichtige Roin.
Leifors

Leifors (Hdt.: "Leifers", Ital.: "Laives") isch seit 1985 a Stod und lieg lei 7 km fa Boazen aweck.
Frier wor Leifors lai e letztes Dorf mit wianige Haiser; seit Sidtirol bei Italien isch, sein viele Italiener zuagezogn (haint circa 70 %). Früher hot Leifors zum Gericht Bozn gekeart. 1819 isch es gericht aufgelöst wordn und Leifers oane von vier Gemeindn (Bozn, Zwölmalgreien, Gries und Leifors) im Gericht gworden. 
Verkehr.
Noch 1909 isch Leifors ibr di Linie 2 der Bozner Stroßnbohn mit Bozn verbund gwesn, noch der Einstellung der Stroßnbohn im Joar 1948, isch a Buslinie ingrichtet gwordn de von Branzoll noch Bozn fohrt (Linie 2).
Außerdem gibs an Bohnhof Leifers der relativ wait wek vom Ortszenztrum isch, deswegn isch vor e poor Joar a Buslinie vom Zentrum zum Bohnhof eingrihtet wordn. Mit Bozn ibr die olte Stroß, druch di Fraktion St. Jakob und die nuie Stroß, in an Tunnl verbundn. Die Brenner-Autobohn (A22) durchquert die Stod, die negste Ausfohrt isch obr zwischn Auer und Neumarkt).
Schärfndiaf

D' Schärfndiaf is a Begriff aus da Optik, hauptsächli aus da Photographie. S' gehd dodrum, weacha Entfernungsbereich bei na optischn Abbildung, oiso z. B. beim Photographiern vo am Buidl scharf ausschaugt.
Wenn ma a Objekt mit am optischn Gerät auf a Buidl abbuid, dann werd nua des exakt scharf, auf wos fokusiert worn is. Haarspalterisch gseng is ois wos a nua a bissal weida weg oda nacha do is unscharf.
Ois scharf werd ois ognomma, wo bei da Abbildung aus am Objektpunkt a Bildpunkt werd. An Objektpunkt, auf den ned scharf gstellt worn is, sigt ma im Buidl ois unscharfn Fleck.
Bei da Bestimmung vo da Schärfndiaf sogt ma, das olle Fleckn de so kloa han, daß da Betrachter se ned vo am echtn Punkt untascheidn ko ois scharf geltn. Dodurch ergibt se a Bereich vor und hinter dem Punkt, auf den scharf gstellt worn is, den ma a no ois scharf oseng ko.
Ois Grundlog fia de Definition gehd ma vo dea Fleckngräß aus, de a normalsichtiger Mensch no ned ois Fleck erkenna ko wenn a soweit vo dem Buidl weg is, wia de Diagonaln vo dem Buidl lang is. Wei ma geht davo aus, daß ma a groß Buidl a aus no großn Entfernung oschaugt.
Schärfndiaf in da Photographie.
Technische Grundlong.
Weachane Entfernunga in am Buidl scharf wern hängt vo da Entfernung, da vawendtn Brennweitn und da Blendn ob. Dafia gibts Tabelln, Markierunga auf de Objektiv und a Computerprogramm, de des ausrechna kinna. Wichtig is nua, daß des Ganze nua dann guid, wenn ma se des Buidl normal aus na gewissn Entfernung oschaugt. Vui stolze Kamerabesitzer warn scho recht frustriert, ois se ihre Buidl am Buidschirm rausvagrässard hom. Do bleibt ned vui von da Schärfn iabrig.
Wenn mas drauf olegt, a meglichst gringe Schärfndiaf zum kriang soidad ma a möglichst lange Brennweitn mit großa Blendn (oiso kloana Blendnzoi) vawendn. Des ganze funktioniert aba nua, wenn ma dafia recht nah am Motiv is.
De maximal megliche Schärfn liagt auf na Ebne. Bei oafache Kameras liagt de Ebne parallel zua Fuim- bzw. Sensor-Ebne. Wenn ma aba a Objektiv hod, des ma aus da optischn Achsn auseschiam ko (engl. shift) und a no kippn ko (engl. tilt) hod ma weidane meglichkeitn de Schärfndiaf zum beeinflußn. Wei dann ko ma de Ebne auf der de maximale Schärfn liagt a im Raum drahn. z. B. ko ma dann am untern Buidrand auf a andane Entfernung scharf stelln ois am obern Buidrand.
Gstaltungsmöglichkeitn.
De Schärfndiaf is a wichtigs Element in da Gestaltung vo Buidl. Ois Laie kunnt ma davo ausgeh, daß in am jedn Buidl möglichst ois scharf sei soid. Aba grod wenn ma ois Photograph a bestimmts Element im Buidl betonen wui, ko ma mit de passndn Eistellunga dafia sorgn, das ois andane unscharf werd. Dodurch werd da Betrachter ned vom Hauptmotiv obglengt.
A bissal aufpassn soid ma nua, das ma des ned iabatreibt. Bei Portraits soidad normalaweis ois vo da Nasnspitzn bis zu de Ohrwaschl scharf sei. Bei Makro-Aufnahma vo Bleame oda Insektn soidad a des ganze Motiv scharf sei. Aba a do genga de Meinunga ausananda.
Wittelsbacher Ausgleichsfonds

Da Wittelsbacher Ausgleichsfonds (WAF) is durch a boarisch Gsetz am 9. März 1923 zur Vawoitung vom ehemalign Besitz vo de Wittelsbacher gründet worn.
Er hot sein Ursprung im Streit zwischn dem Freistaat Bayern und dem 1918 abgsetzten Kenigshaus um des Privatvermögen vo de Wittelsbacher. Kronprinz Rupprecht vo Bayern und da Freistaat san se 1923 einig worn, da Wittelsbacher Ausgleichsfonds und de Wittelsbacher Landesstiftung san aus dem Kompromiss raus entstandn.
Da WAF is a "Stiftung öffentlichen Rechts", wobei de Erträge de Mitglieda vom Haus Wittelsbach zuastengan. Zu de Besitztüma vo da Stiftung ghern Länderein, Immobilien, Kunstschätz und -sammlungen, de Schlössa Berg am Starnberga See, Hohenschwangau und Berchtsgoan und in Pacht aa de Porzellanmanufaktur Nymphenburg.
Da Vawoitungsrat vom WAF besteht aus 6 Personen; sei Vorsitzenda is derzeit da Dr. Hans-Jürgen Schinzler, der aa Vorsitzenda vom Aufsichtsrat vo da Münchener Rück is.
Wittelsbacher Landesstiftung

De Wittelsbacher Landesstiftung is durch an Kronprinz Rupprecht vo Bayern 1923 gründet worn.
Sie hot ihrn Ursprung im Streit zwischn dem Freistaat Bayern und dem 1918 abgsetzten Kenigshaus um des Privatvermögen vo de Wittelsbacher. Kronprinz Rupprecht vo Bayern und da Freistaat san se 1923 einig worn, de Wittelsbacher Landesstiftung und aa da Wittelsbacher Ausgleichsfonds san aus dem Kompromiss raus entstandn.
De Wittelsbacher Landesstiftung is a "Stiftung öffentlichen Rechts". Ihra ghern alle vorm Johr 1805 kafftn Kunstschätz vo de Wittelsbacher, de iatz in diverse Mingara Museen zum seng san.
Da Vawoitungsrat vo da Stiftung besteht aus 3 Leid: oam Vertreta vo de Wittelsbacher, oan vom Boarischen Kultusministerium und oam Museumsfachmo.
Lech (Fluss)

Da Lech is oana vo die rechtn Nebenflüß von da Donau und is 264 km lang.
Valauf.
Entspringa duad a in Vorarlberg ausm Formarinbach und am Spullerbach, die wo sie in Lech vereinign. Vo do aus fließt er weida durch Tirol üba Reutte nach Deitschland, wo a nachad übern Lechfall weida in den Forggensee bei Füssen mündet.
Nachm Forggensee kommt er no an Augschburg vorbei und duad schliaßlich bei Marxheim und Genderkinga (do hots a a Kraftwerk) in d Donau einimündn.
Zuafluss.
De Zuafluss san flussobweats goadnet (Ausoi).
SK Rapid Wien

Da Spuatklub Rapid, offiziell Sportklub Rapid Wien, kuaz SCR (1899 - 1978 Spuatclub „Rapid“) is a österreichischa Fuaßboiklub, dea in da Bundesliga spüd. Rapid is seit da Fuaßboi-Bundesliga Saison 2016/17 im Allianz-Stadion im Weana Stoddeu Hittldoaf daham, da des oide Stadion as Gerhard-Hanappi-Stadion abgrissen wordn is. Rapid Wien trogt de Foam grea-weiß.
Dea Spuatklub Rapid is 1898 ois „1. Weana Oabata Fuaßboiklub“ ins Lebm gruafn wuan. Den Nauman „Rapid“ hot da Klub scho am 8. Jenna 1899 aungnumma, de uaspringlich blau-rodn Foabm san durch de heitign Foabm seks Joa speda easetzt wuan. Mit da Zeit vo da Gschicht is da Verein mit da Rekoadzoi von 32 gewunanan östarreichischn Mastaschoftn Rekoadmasta und kau international mitn Sieg im Mitropapokal 1930 und 1951 sowia mitm zwamolign Dareichn vom Finale im Europapokal da Pokalsieger 1985 und 1996 bedeitende Eafoig feian. Domit is Rapid mitanaunda mit dem grooßn Rivoin FK Austria Wean (schau Weana Daby) da erfoigreichste östarreichische Fuaßboiklub. Oba net nur de Fuaßbolla, a de heid ned mea bestehende Haundboisektion hot si mit via östarreichischen Mastaschoftn an Naum mochn kena.
Rapid-Viatlstund.
Zua gaunz bsondan Fuaßboi-Klubkultua ghead de Rapid-Viatlstund. Damid san de letztn fuffzen Minutn von an Spü gmant. Seid 1919 tuan die Aunhänga von Rapid genau in da 75. Minuten zum Klatschn aunfaunga. Gaunz laut und ritmisch, 1-2 Minutn laung. Danoch wiad nomoi gschrian "Hopp auf Hittldoaf". De Stärkn von Rapid worn scho imma de Kaumpfkroft und de Kondi. Duach des Klatschen wern de Spüla nomoi richtig aungspornt. Daduach das Rapid wichtige Spü oft in da letztn Viertlstund umdraht hot, is des zua Tradizion wurn. 1921 woa Rapid gegn den WAC (Weana AC) voa da Rapid-Viatlstund 3:5 zruck und hot daun no 7:5 gwunna. Im deitschen Pokalfinale 1939 is noch 75 Minutn no 0:1 fia den FSV Fraunkfuat gstaundn, oba zum Schluss woas daun a 3:1 Sieg fia Rapid.
Steve Borden

Da Steven „Sting“ James Borden (* 20. März 1959 in Omaha, Nebraska) is a US-amerikanischa Wrestler. An Publikum is a vorollem ois Sting oda Stinger bekaunt. Da Stinger wor oana vo de erfoigreichstn Wrestla vo World Championship Wrestling, is oba nie bei da WWE unta Vatrog gstaundn, is oba trotzdem bekaunt und populär worn. Da Sting-Borden is vaheirat, hod zwoa Buam und Dirndl. Ea is 190 cm groß und hod 117 Kilo.
* 3x NWA World Heavyweight Champion
* 1x NWA World Television Champion
* 1x TNA World Tag Team Championship (midn Kurt Angle)
* 1x TNA World Heavyweight Champion
* 7x WCW World Heavyweight Champion
* 2x WCW International World Heavyweight Champion
* 2x WCW United States Heavyweight Champion
* 3x WCW World Tag Team Champion (imma 1x midn Kevin Nash, Lex Luger und an The Giant)
* Gwinna vom Battlebowl 1991
* Gwinna vom WCW King of Cable Tournament 1992
* Gwinna vom WCW European Cup winner 1994 und 2000
* 1x WWA World Heavyweight Champion
* 3x UWF Tag Team Champion (2x midn Eddie Gilbert, 1x midn Rick Steiner)
Minschda am Lech

Minschda am Lech (amtli: Münster am Lech) is a Gmoa im Laundkreis Doana-Rias mid 1119 Eihwohna und Mitglied va da Vawoitungsgmoaschoft Roa am Lech. Zu Minschda ghean außadem no Hemodn und Suiz.
Geografie.
Minschda liegt zwischn Roa am Lech und Diahappn im Lechtoi. Z Minschda gibt´s a obas und a untas Darf, weis aufm Lechrain baut is. Duachs untare Darf fliaßt de Friedberga Ach, außahoib die Oidwossa (Minschdara Alte) und freili da Lech.
Wirtschaft.
In Minschda gibt´s a Gartnarei, an Kosmetikbetrieb, zwoa Wirtschaftn, die Metzgarei Tögl, an Bäcka Jann und seit neiastn a an Solarpark.
Gschicht.
Minschda is vo irisch-schottische Mench gründet worn. Drum hoasts a a so, weil dia do a Gloschda baut hom, des wo auf Lateinisch monasteria hoast. Schbada hots na zum Landgricht Roa gheat, bis na 1818 mit dem Gmoaedikt a oagne Gmoa woan is.
As Woppn.
Aufm Woppn vo Minschda sicht ma im untan Tei a gschwungane Linie, de wo an Lech dorstejn soi. Der Schlissl und des Schweat san die Symbole fia de Kirchenpatrona St. Beda und Baul. Dass des Woppn aus via Tei bsteht, liegt dro, dass des ois a Tei vom Zisterziensaboika auf des Klosta in Scheanafoid hiweißen soit.
Vareine.
Z´Minschda gibt´s 9 Varein:
Braka

A Braka is Weakzaig mid dem ma an Debich sauwa griagt in dem ma in Schdaub und de Müm aussa brakt. Auf Hochdeitsch sogt ma zu dem Drum a ""Teppichklopfer", auf Holendisch "mattenklopper" und auf Englisch "carpet beater"".
Funkzion.
Waun a Depich oda a Foahaung z'gros und zschwa is, das man woschn kaun, da kau ma in Schdaub und in Dreg a mechanisch aussa griang, in dem ma mid am Braka gschaud drauf hoazt. Fia des hengt ma in Debicham auf a Schdaung und haud daun gscheit drauf - je fesda, desdo bessa. Des soitad ma am gscheitan draust im Goatn mocha und de besde Zeid fum Joa dafia is da Winta, wai im Winta, waun a frischa Schne ligt, daun wiad da Debich a ned dreki, waun man am Bon dahii schloaft. Wea de Schdaubmüm komplet ausn Matrial drausn hom wü, kaun in Debich im Winta nu dazua iwa d'Nocht draust lossn und wauns gscheit koid is und gfread, daun dafreads de Müm.
So a Braka is moasdns aus Widhöözl gmocht, oda aus an Ratan und de Zwaigal wean ois a frisch brokde gflecht und schbeda drikat. A so griagt ma an fesdn Braka, dea a elasdisch is und fost a so ausschaun soi wiar a Denis-Schlega.
Kuituagschichtlichs.
Da Braka woa bis in de 70ga Joa de Schdandard-Ausrüstung fia des das ma an Depich oda an schwan Foahaung sauwa griagt. Bai de dipischn Beton-Wonblok-Aunlong fu deara Zeid woar oiwai a im Goatn a Schdaung zan Depich braka mid ai plant. Ois Altanativn zan Braka hods schau seidn schbodn 19tn Joahundat a so Depichrola gem, de si owa nia so gauns duachgsezt haum.
Eascht wia Schdaubsauge a biliga woan han und so ziaka ob de 1970ga Joa fost in jedn Haus oana do woa, hod si d'Fawendung fu de Braka mea oda wenga aufghead.
Oft han soichane Braka owa a fia an aundan Zwek misbraucht woan und es woa launge Zeid fabrait, das Kinda fu eanare Ötan mid'n Braka gschlong woan han, wauns schlim gwen han. A bai familiere Schdraidarain is goa ned so södn zan Braka grifn woan und desweng woa domois des Weakzaig foa oim in Holaund, Deitschlaund, Estareich und Italien so wos wia a Simbol fia ned-gewoitfraie Metodn fum Kinda aufziang.
Peru

Peru (spanisch amtli: "República del Perú") is a Stoot im westlichn Sidamerika und grenzt im Noadn on Ecuador und Kolumbien, im Ostn on Brasilien, im Siidostn on Bolivien, im Sidn on Chile. Im Westn is da Pazifik.
Peru hoasst des Land eascht, seids vo de spanischn Eaobara so gnennt worn is. De Heakunft vo dem Woat is ned gwiss. Es kannt afn Nam vo am Indianaheiptling ausm Gei vo Darien zruckgeh, dea wo de Spania ois easchta vo am songhoftn Land voi Goid vazejt hod. A ondane Theorie is, doss's vo "pelu" kimmt, wos in da Sproch vo de Chichba in Kolumbien "Wossa" hoasst.
Eadkund.
Gwässa.
Da wichtigste Fluss vo Peru is da Amazonas. Sei Quejfliss hoassn: Río Apurímac, Río Urubamba, Río Ucayali und Río Marañon. Sei wichtigste Nemfliss san: Napo, Putumayo und Huallaga.
De greßtn Seen san da Titicacasee und da Lago Junín zwischn de Andnkettn.
Städt.
De greßtn Städt san: Lima (9.363.069 Eihw.), Trujillo (861.044), Arequipa (860.000), Callao (824.329), Chiclayo (634.600), Iquitos (400.000) und Huancayo (350.000).
Regiona.
Peru is in 24 Departamentos, 195 Provinzn ("Provincias") und 1828 Beziake ("Distritos") gliedat. De Departamentos san Sejbstvawoitungsoaheitn.
SV Maddersburg

De Spurtvereinigung Maddersburg, kurz SV Mattersburg is a östareichischa Fuaßboiverein aus da burgnländischn Stod Mattersburg. Da Verein is 1922 gründt woan und spüd nochdem ea in Aufstieg 1965 scho amoi eascht am letztn Spütog verpasst hod, mit ana Unterbrechung vo 2013 bis 2015 seit 2003 in da Bundesliga. De Hamspü vom „SVM“ wern seit 1952 im Pappelstadion austrong, de Vereinsfoarbn san Grean-Weiß.
Aktuölla Kaada.
"Staund: 22. Feba 2017"
Eafoige.
Da SV Mattersburg hod in da jüngaren Vagangenheid sogoa a boa Eafoige eifoan kennan. In da Seson 2005/06 haums im Kapfinale vom ÖFB-Kap 3:0 gegen di Austria valuan, 2006/07 woans wieda im Kapfinale, wieda gegen di Austria, haum oba daunn droz 1:0-Füarung zua Bause no 2:1 valuan. 
Außadem woans in dera Seson in da drittn Rund vo da UEFA-Kap Quali, haum oba gegn Wisla Krakau 1:1 und 0:1 valuan. In da Seson 2007/08 sans scho in da zweitn Qualirunde eigstiegn, haum aa gegn FK Aqtöbe aus Kasaxtan knop gwunna, san oba donn in da drittn Rund wieda gscheitat, und zwoa am FC Basl. Di beste Platzierung in da Bundesliga woa da dritte Plotz in da Seson 2006/07.
FC Wacker Innsbruck (2002)

Da FC Wacker Innsbruck is a östareichischa Fuaßboiverein aus da Tirola Laundeshauptstod Innschpruckh und spüd in da östareichischn Budesliga. De Vereinsfoam vom Klub san Schwarz-Grün, gespüd wiad im Innsbrucka Tivolistadion. Da Klub geht auf den im Joar 2002 gegründetn „FC Wacker Tirol“ zuruck, der im Aundenken an dn fünffochen östareichischn Masta Fuaßboiclub Wacker Innsbruck - der si 1999 in da lezten Tirola Spüstufn aufgelöst hod - si 2007 den söbign Naum wida gem hod.
Aktuölla Kaada.
"Staund: 1. August 2018"
Gummistiefe

Gummistiefe san Schuah, de wo bis zu de Wadln oda Knia genga. Se san wossadicht und san am Schoft relativ weit. Gummistiefe gibts in de verschiednstn Foarm. Urspringle worns nur aus Gummi, heitzdog sans oft aus thermoplastischn Kunststoff.
Gummiachuah san koane Gummistiefen, Ibaschuah aus Gummi aa ned. Reitstiefe san zwor oft aus Gummi, wean owa ned Gummistiefe gnennt.
Vawendung.
An Gummistief gibts fiad Oarbat und fiad Freizeit. Wennst am Bau oarbeits san se guat bei am schlechdn Wedda oder wenns recht bazig is. Im Woid beim schneidn von die Bam san Stiefe mit am Schnittschutz wichtig. De ham a spezielle Fasa drin, de wo sehr wiedastandsfähig is uns se hom a Stoikoppm fian Schutz vo de Zehn. Fias Fischn gibts Stiefe mit am hohn Schofft, um weida ins Wossa eine gehn z kena. Gummistiefen wern ibaroi vawendt, wos auf Schuah okimmt, de wo wossadicht und leicht z reinign san.
Deging am Inn

Deging am Inn (amtli: Töging a.Inn) is a Stod im obaboarischn Landkroas Oidäding. Im Joar 2015 sand 9196 Biaga zejd worn. Da deazeitige Easchte Buagamoasta is da Dr. Tobias Windhorst vo da CSU.
Log.
Deging is im Sidostn vo Bayern im Landkroas Oidäding im Inntal gleng. Deging is neadli vom Inn direkt beim Innspidz.
Gschicht.
Deging hod's scho zua Zeid vo de Kejtn und de Rema gem. Do is domois a Bronse-Schwert am Inn vo am gloanan Bua gfundn worn, des vo de Kejtn kimmd. Des Bronze-Schwert is aa im Woppn vo Deging zu seng. Wia nacha s zwanzigsde Joarhundad kema is, is in Deging da Innkanoi baud worn, dea a neibauds Aluminiumweak mid Strom vasoagd hod. Des Weak is 1924 ereffnt worn. Mid'm Aluminiumweak is Deging donn aa schnej gwoxn und hod vui Oabatsstejn botn. Des Weak is donn 1991 gschlossn worn, weis oafoch z'deia worn is. Den Kanoi und des Stromkroftweak, as Wossaschloss, gibds owa nadiale imma no.
Vaeine.
Da gräßte Vaein in Deging is da TUS Töging. Vom TUS Töging und vom SSV Töging is im Joar 2002 da FC Töging entstondn, de 2007 aa a neis Stadion beim Wossaschloss griagd hom. Deging is aa bekonnt fia sein Schachclub wo vui guade Schachspuia, de Oidn sowia aa de Jungan aus'm gonzn Landkroas Schach spuin.
Gwässa.
Deging is a bissl neadli vom Inn gleng. Dozua gibd's aa an Innkanoi, dea in de 1920er baud worn is. In Deging is aa da Hubmuihboch. Weida neadli vo Deging is de Isen und da Isenkanoi gleng, im Ostn am Inn is da Silbersee.
Vakeah.
Deging is am Zugnetz vo da Sidostbayerboh vabundn. Neadli vo Deging is de B und seit Dezemba 2006 hod Deging aa a eigne Audobohausfoaht vo da A 94.
Schuin und Kindagoatn.
Deging hod drei Kindagäatn, zwoa Voiksschuin, a Berufsbuidungszentrum und a Voikshochschui. Zwoa Kindagäatn san katholisch und oana is vo da Stod. De zwoa Voiksschuin san de Rengboongschui und Comeniusschui.
Sunstigs.
Deging is aa bekonnt fia eana Schwimmbod und fia eana Dreikinisinga jeds Joar.
Beleg.
-http://www.toeging.de/
Peroch

Peroch (amtli: Perach) is a gloana Ort im Landkroas Oidäding im Sidostn vo Bayern.
Da See.
Oissast bekannt is Peroch füa sein See, am Perocha Badesee. Da See is a intanational undda dem Nam "Tejk-ah-bath-lejk" bekannd. Da See is direkt nebam Inn im wundascheenan Inntal gleng. 
Da See griagd sei Wassa vom Inn und is deshoib oftmois rechd koid. Da See hod a a eigene Insl mid a boar Baam, de aba im Fruajoa 2007 zuagstutzt worn sand. A anderes Schmanggal vom See is as Floß, wo de Leid oftmois spuin oder si sonnen. Füas leibliche Wohl wead a gsorgt mid am Kiosk und ana Cocktailbar. 
Da See is sonst nocharad a rechd beliebda Platz im Inntal und is im Sommer oft und gern vo olle Oiddasklassn bsuacht. Aber a im Windda keman vui Leid zum Schlittschuafahn aufs Eis. 
Alljährlich im Somma is a as Perocha Seefest, des oftmois fast an ganzn Landkroas herbeiziagd.
Sonstiges vo Peroch.
Da Büagamoasta deazeid is da Eder Georg, da grässte Vaein is da FC 1960 Peroch, der zurzeit in da Bezirksliga unter fast professionellen Umständn und derzeit unta Coutsch Karl-Heinz Fenk fleißig oben mid spuid. Da FC hod des Joar a sei Leistungszentrum ausbaut.
Forschtau

Fórschtau (Hóchdeitsch ómtlich: "Forstau") is a Gmoah an Póngau, an Soizburger Lónd in Ésterreich mid 522 Eihwóner (2016).
Geógrafie.
Da Ort liegg an Bezirk Seiger Hóns (Póngau) an Soizburger Lónd, in am Hóchtoi zwischen Ráudstáud und Schladming. A erschte Bsiadlung is an Hóchmitteloiter gwejn.
Bólitik.
Da Birgermoaster voh da Gmoah is da Kócher Sepp "(Kocher Josef)" voh da ÖVP.
Rechta Wünki

Rechta Wünki, rechta Winkl oda kuaz aa: Rechta (dt.: rechter Winkel oda Rechter) hoassd ma a Viadl vu am Voiwünki. Da rechte Wünki entsprichd oiso am Viadlkroas. A aundane Definizion, de wos a da Euklid vawendd hod, eakläad in rechtn Wünki ois den, dem sei Nemwünki (da Wünki, mid dem si a Wünki zu 180° eagänzn lossd) gleich groß is wia ea söiba.
Bei Linien, de zuaranaund im rechtn Wünki stengan, sogd ma, doss's "oathogonal" oda aa: "noamal" zuranaund san. Zwoa Wünkin, de si zu am rechtn eagänzn, san zuranaund "komplementäa". Da Sinus vu am rechtn Wünki is oans, da Kosinus und da Kotangens nui und da Tangens formula_1.
A rechta Wünki entsprichd oiso im Gradsystem am Wünki mid neinzg Grad. Aundane Augom fia'n söim Wünki san formula_2 rad und 100 gon. Af ana Uah schaud a rechta Wünki aus wia vu Zwöifi bis Drei, af am Kompass mid am 32-Punkte-System warad da rechte Wünki 8 Punkt groß.
Hüpotenusn

D'Hüpotenusn (hochdeitsch: "Hypotenuse") hoaßt ma d'längste Seitn in am rechtwünkling Dreieck. Se liegt imma im rechtn Wünki gengüba. De zwoa Seitn, de daun nu üwa han und de wos in rechtn Wünki damit eischliaßn, nennt ma Kathetn.
In wos fia am Vahöitnis d'Hüpotenusn zu de Kathetn steht, des is im Sotz vum Pythagoras festglegt, den ma desweng aa (oba eigntli vahöitnismäßig söitn) "Hypotenusnsotz" nenna tuad.
In da Mittn vu da Hüpotenusn liegt s'Zentrum vum Thales-Kroas, im Umkroas vum rechtwünkling Dreieck. A wichtige Roin spüid d'Hypotenusn außadem in da Leah vum Sinus und Kosinus.
Da Naum vu da Hüpotenusn kimmt aus'm Oid-Griechischn: "hypoteinousa" (ὑποτείνουσα) setzt si aus hypo- ("unta") und teinein ("strecka") zsaumm.